**Szentendre Város Önkormányzata Képviselő-testületének 45/2022. (XI. 21.) önkormányzati rendelete**

**a személyes gondoskodás körébe tartozó szociális és gyermekjóléti ellátásokról, valamint a fizetendő térítési díjakról szóló 10/2018. (IV.23.) önkormányzati rendelet módosításáról**

Szentendre Város Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény (a továbbiakban: Sztv.) 92. §-ban, 115. §-ban, valamint a gyermekek védelméről és a gyámügyi igazgatásról szóló többször módosított 1997. évi XXXI. törvény (a továbbiakban: Gyvt.) 29. §-ban kapott felhatalmazás alapján az Alaptörvény 32. cikk (1) bekezdés a) pontjában meghatározott feladatkörében eljárva a személyes gondoskodás körébe tartozó szociális és gyermekjóléti ellátásokról, azok igénybevételéről, a fizetendő térítési díjakról az alábbi rendeletet alkotja:

**1. §**

(1) A személyes gondoskodás körébe tartozó szociális és gyermekjóléti ellátásokról, valamint a fizetendő térítési díjakról szóló 10/2018. (IV.23.) önkormányzati rendelet 14. § (3) bekezdése helyébe a következő rendelkezés lép:

„(3) Az alapellátásban a térítési díjat teljes hónapra kell fizetni, abban az esetben is, ha a gyermek az ellátást a hónap nem minden napján veszi igénybe. ”

(2) A személyes gondoskodás körébe tartozó szociális és gyermekjóléti ellátásokról, valamint a fizetendő térítési díjakról szóló 10/2018. (IV.23.) önkormányzati rendelet 14. § (7) bekezdése helyébe a következő rendelkezés lép:

„(7) A bölcsődei alapellátásban a gondozás intézményi térítési díjának mértékét a 3. melléklet tartalmazza. ”

(3) A személyes gondoskodás körébe tartozó szociális és gyermekjóléti ellátásokról, valamint a fizetendő térítési díjakról szóló 10/2018. (IV.23.) önkormányzati rendelet 14. §-a a következő (7a) bekezdéssel egészül ki:

„(7a) A bölcsődei időszakos gyermekfelügyelet térítési díja 500 Ft/óra. A bölcsődei időszakos gyermekfelügyelet folyamatos igénybe vétele esetén a gyermek gondozásáért fizetendő térítési díj mértéke 60.000 Ft/hó.”

**2. §**

A személyes gondoskodás körébe tartozó szociális és gyermekjóléti ellátásokról, valamint a fizetendő térítési díjakról szóló 10/2018. (IV.23.) önkormányzati rendelet az 1. melléklet szerinti 3. melléklettel egészül ki.

**3. §**

Ez a rendelet 2023. január 1-jén lép hatályba.

Szentendre, 2022. november 16.

 **Fülöp Zsolt dr. Schramm Gábor**

 polgármester jegyző

**Záradék:**

A rendelet 2022. november 21-én került kihirdetésre.

 **dr. Schramm Gábor**

 jegyző

*1. melléklet*

„*3. melléklet*

**Bölcsődei gondozás intézményi térítési díja**

|  |  |  |
| --- | --- | --- |
|  | **1 főre jutó havi nettó jövedelem Ft** | **Gondozási díj mértéke Ft** |
| **1** | 0 | 100 000 | 500 |
| **2** | 100 001 | 150 000 | 1000 |
| **3** | 150 001 Ft fölött | 1500 |
| **4** | Jövedelemigazolás (jövedelem nyilatkozat) nélkül  | 1500 |

A bölcsődei intézményi térítési díj mértéke: 1500 Ft/nap”